евентуално нарушение в Китай по отношение на суровините за керамичната промишленост“. Поради това според CCCLA няма основание за замяна на действителните покупни цени на вътрешния пазар на китайските износители за тези 15 суровини с цените на вноса от Бразилия, Тайланд и Турция. Мнението е повторено в коментарите от 19 октомври 2018 г., като според него Комисията следва да провери действителните покупни цени на китайските производители износители за суровините им.
 (116)
 Комисията прикани CCCLA да докаже твърдението си с „надеждни и подходящи доказателства“, както се изисква с член 2, параграф 6а, буква а), трето тире от основния регламент. Въпреки това, нито CCCLA, нито което и да е включено в извадката дружество, принадлежащо към CCCLA, представи такива доказателства, а едно от включените в извадката дружество прекрати съдействието си по време на проверката на място.
 (117)
 Комисията припомня, че за да се произвеждат керамични съдове и прибори за сервиране или за кухня, е необходима широка гама от материали за влагане. Включените в извадката дружества си осигуряват тези материали за влагане в Китай. Когато производителите на керамични съдове и прибори за сервиране или за кухня купуват/договарят придобиването на тези материали за влагане, заплатените от тях цени (които се отчитат като разходи), са очевидно изложени на същите горепосочени системни нарушения. Така например доставчиците на материалите за влагане наемат работна сила, която е предмет на нарушенията. Те могат да заемат финансови ресурси, които са предмет на нарушенията във финансовия сектор или при разпределянето на капитала. Освен това те са обхванати от система на планиране, която се прилага на всички равнища на управление и във всички сектори.
 (118)
 Следователно не само че не могат да се използват цените при продажбите на вътрешния пазар на разглеждания продукт, но и всички разходи за материали за влагане (включително за суровини, енергия, земя, финансиране, труд и т.н.) са опорочени, тъй като ценообразуването им е повлияно от съществена правителствена намеса, както това е описано в части А и Б от работния документ. Действително правителствената намеса, описана във връзка с разпределянето на капитала, земята, труда, енергията и суровините, съществува навсякъде в КНР. Това означава например, че даден материал за влагане, който сам по себе си е произведен в Китай чрез комбиниране на редица производствени фактори, е изложен на въздействието на значителни нарушения. Същото се отнася и за материалите за влагане, които се използват в материали за влагане, и т.н.
 3.2.2.10. Коментари след разгласяването на констатациите за значителни нарушения
 (119)
 След разгласяването CCCLA направи няколко коментара относно прилагането на член 2, параграф 6а, буква б) от основния регламент от страна на Комисията.
 (120)
 Първо, CCCLA заяви, че констатациите на Комисията за наличието на значителни нарушения в областта на китайския сектор на керамичните съдове и прибори за сервиране или за кухня не отговарят на стандартите във връзка с обективността на източниците и доказателствената сила, тъй като те най-вече се основават на работния документ на Комисията и на доклада на ThinkDesk. Работният документ на Комисията не представлява обективен анализ на икономиката и икономическите политика в Китай, а има за цел само да улесни задачата на заявители